ΣΥΜΒΑΣΗ ΠΑΡΑΧΩΡΗΣΗΣ ΑΔΕΙΑΣ ΧΡΗΣΗΣ ΛΟΓΙΣΜΙΚΟΥ
ΕΛΛΑΔΑ

ΣΗΜΑΝΤΙΚΟ. ΠΑΡΑΚΑΛΟΥΜΕ, ΔΙΑΒΑΣΤΕ ΠΡΩΤΑ ΤΟ ΠΑΡΟΝ ΚΕΙΜΕΝΟ. ΑΠΟΤΕΛΕΙ ΣΥΜΒΑΣΗ ΠΑΡΑΧΩΡΗΣΗΣ ΑΔΕΙΑΣ ΧΡΗΣΗΣ.

Η AUTODESK ΠΡΟΤΙΘΕΤΑΙ ΝΑ ΣΑΣ ΠΑΡΑΧΩΡΗΣΕΙ ΤΗΝ ΑΔΕΙΑ ΧΡΗΣΗΣ ΤΟΥ ΣΥΝΗΜΜΕΝΟΥ ΛΟΓΙΣΜΙΚΟΥ, ΜΟΝΟ ΥΠΟ ΤΗΝ ΠΡΟΫΠΟΘΕΣΗ ΟΤΙ ΑΠΟΔΕΧΕΣΘΕ ΟΛΟΥΣ ΤΟΥΣ ΟΡΟΥΣ, ΠΟΥ ΠΕΡΙΛΑΜΒΑΝΟΝΤΑΙ ΣΕ ΑΥΤΗΝ ΤΗΝ ΣΥΜΒΑΣΗ ΠΑΡΑΧΩΡΗΣΗΣ ΑΔΕΙΑΣ ΧΡΗΣΗΣ, ΚΑΘΩΣ ΚΑΙ ΚΑΘΕ ΕΠΙΠΡΟΣΘΕΤΟ Ή ΜΟΝΑΔΙΚΟ ΟΡΟ ΤΗΣ ΑΔΕΙΑΣ ΧΡΗΣΗΣ, ΠΟΥ ΠΕΡΙΛΑΜΒΑΝΕΤΑΙ ΣΤΟ ΠΑΡΟΝ ΕΓΓΡΑΦΟ ("ΣΥΜΒΑΣΗ").

ΔΙΑΒΑΣΤΕ ΠΡΟΣΕΚΤΙΚΑ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΤΗΣ ΠΑΡΟΥΣΑΣ ΣΥΜΒΑΣΗΣ ΠΡΙΝ ΕΠΙΛΕΞΕΤΕ ΤΟ ΠΛΗΚΤΡΟ "ΔΕΧΟΜΑΙ" (“I ACCEPT”), ΠΟΥ ΒΡΙΣΚΕΤΑΙ ΣΤΟ ΤΕΛΟΣ ΤΗΣ ΣΕΛΙΔΑΣ ΑΥΤΗΣ. ΠΑΡΑΚΑΛΟΥΜΕ, ΧΡΗΣΙΜΟΠΟΙΗΣΤΕ ΤΑ ΒΕΛΗ ΣΤΟ ΔΕΞΙ ΜΕΡΟΣ ΤΗΣ ΣΕΛΙΔΑΣ, ΓΙΑ ΝΑ ΔΙΑΒΑΣΕΤΕ ΤΟ ΥΠΟΛΟΙΠΟ ΤΗΣ ΣΥΜΒΑΣΗΣ. ΜΠΟΡΕΙΤΕ ΑΚΟΜΗ ΝΑ ΕΚΤΥΠΩΣΕΤΕ ΤΟ ΚΕΙΜΕΝΟ ΤΗΣ ΣΥΜΒΑΣΗΣ, ΕΠΙΛΕΓΟΝΤΑΣ ΤΟ ΠΛΗΚΤΡΟ "ΕΚΤΥΠΩΣΗ" ("PRINT"), ΠΟΥ ΒΡΙΣΚΕΤΑΙ ΣΤΟ ΚΑΤΩ ΜΕΡΟΣ. ΕΠΙΛΕΓΟΝΤΑΣ ΤΟ ΠΛΗΚΤΡΟ "ΔΕΧΟΜΑΙ" (“I ACCEPT”), ΣΥΝΑΙΝΕΙΤΕ ΟΤΙ ΔΕΣΜΕΥΕΣΤΕ ΑΠΟ ΟΛΟΥΣ ΤΟΥΣ ΟΡΟΥΣ ΑΥΤΗΣ ΤΗΣ ΣΥΜΒΑΣΗΣ ΚΑΙ ΘΑ ΓΙΝΕΙ ΕΓΚΑΤΑΣΤΑΣΗ ΤΟΥ ΛΟΓΙΣΜΙΚΟΥ.

ΕΑΝ ΔΕΝ ΕΠΙΘΥΜΕΙΤΕ ΝΑ ΔΕΣΜΕΥΕΣΤΕ ΑΠΟ ΤΗΝ ΠΑΡΟΥΣΑ ΣΥΜΒΑΣΗ ΚΑΙ ΔΕ ΣΥΜΦΩΝΕΙΤΕ ΜΕ ΟΛΕΣ ΤΙΣ ΠΡΟΫΠΟΘΕΣΕΙΣ ΚΑΙ ΤΟΥΣ ΟΡΟΥΣ ΤΗΣ, ΕΠΙΛΕΞΤΕ ΤΟ ΠΛΗΚΤΡΟ "ΔΕΝ ΑΠΟΔΕΧΟΜΑΙ" (“I REJECT”) -ΜΑΤΑΙΩΝΟΝΤΑΣ ΕΤΣΙ ΤΗ ΦΟΡΤΩΣΗ ΤΟΥ ΛΟΓΙΣΜΙΚΟΥ. ΠΡΟΚΕΙΜΕΝΟΥ ΝΑ ΑΠΟΖΗΜΙΩΘΕΙΤΕ ΜΕ ΤΟ ΠΛΗΡΕΣ ΑΝΤΙΤΙΜΟ ΤΗΣ ΑΓΟΡΑΣ ΓΙΑ ΤΟ ΠΑΡΟΝ ΛΟΓΙΣΜΙΚΟ, ΕΠΙΣΤΡΕΨΤΕ ΤΟ ΛΟΓΙΣΜΙΚΟ ΑΥΤΟ, ΕΝΤΟΣ (30) ΗΜΕΡΩΝ ΑΠΟ ΤΗΝ ΗΜΕΡΟΜΗΝΙΑ ΑΓΟΡΑΣ, ΣΤΟΝ ΤΟΠΟ ΑΠΟ ΟΠΟΥ ΤΟ ΠΡΟΜΗΘΕΥΤΗΚΑΤΕ, ΣΥΜΦΩΝΑ ΜΕ ΤΗ ΣΧΕΤΙΚΗ ΠΟΛΙΤΙΚΗ ΕΠΙΣΤΡΟΦΗΣ ΑΝΤΙΤΙΜΟΥ. ΠΡΟΚΕΙΜΕΝΟΥ ΝΑ ΑΠΟΖΗΜΙΩΘΕΙΤΕ ΜΕ ΤΟ ΠΛΗΡΕΣ ΑΝΤΙΤΙΜΟ ΤΗΣ ΑΓΟΡΑΣ ΓΙΑ ΛΟΓΙΣΜΙΚΟ ΠΟΥ ΕΧΕΙ ΗΔΗ ΦΟΡΤΩΘΕΙ, ΕΝΤΟΣ (30) ΗΜΕΡΩΝ ΑΠΟ ΤΗΝ ΗΜΕΡΟΜΗΝΙΑ ΑΓΟΡΑΣ, ΠΡΕΠΕΙ ΝΑ ΣΥΜΠΛΗΡΩΣΕΤΕ ΚΑΙ ΝΑ ΣΤΕΙΛΕΤΕ ΜΙΑ ΕΠΙΣΤΟΛΗ ΚΑΤΑΣΤΡΟΦΗΣ ΤΗΝ ΟΠΟΙΑ ΘΑ ΠΑΡΑΛΑΒΕΤΕ ΑΠΟ ΤΟΝ ONLINE ΠΩΛΗΤΗ ΑΠΟ ΤΟΝ ΟΠΟΙΟ ΑΓΟΡΑΣΑΤΕ ΤΟ ΛΟΓΙΣΜΙΚΟ.

Η ΕΚ ΜΕΡΟΥΣ ΣΑΣ ΧΡΗΣΗ ΤΟΥ ΛΟΓΙΣΜΙΚΟΥ ΔΗΛΩΝΕΙ ΕΠΙΣΗΣ ΤΗ ΣΥΓΚΑΤΑΘΕΣΗ ΣΑΣ ΝΑ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ ΚΑΙ ΠΡΟΫΠΟΘΕΣΕΙΣ ΤΗΣ ΠΑΡΟΥΣΑΣ ΣΥΜΒΑΣΗΣ.

Η ΑΝΤΙΓΡΑΦΗ Ή Η ΧΡΗΣΗ ΤΟΥ ΠΑΡΟΝΤΟΣ ΛΟΓΙΣΜΙΚΟΥ Ή ΤΗΣ ΤΕΚΜΗΡΙΩΣΗΣ ΤΟΥ, ΠΕΡΑ ΑΠΟ ΤΑ ΕΠΙΤΡΕΠΟΜΕΝΑ ΜΕ ΤΗΝ ΠΑΡΟΥΣΑ ΣΥΜΒΑΣΗ, ΕΙΝΑΙ ΠΑΡΑΝΟΜΗ ΚΑΙ ΑΠΟΤΕΛΕΙ ΠΡΟΣΒΟΛΗ ΠΝΕΥΜΑΤΙΚΗΣ ΙΔΙΟΚΤΗΣΙΑΣ, ΣΥΜΦΩΝΑ ΜΕ ΤΟΥΣ ΝΟΜΟΥΣ ΤΟΥ ΚΡΑΤΟΥΣ (Ν. 2121/1993). ΑΝ ΑΝΤΙΓΡΑΨΕΤΕ Ή ΧΡΗΣΙΜΟΠΟΙΗΣΕΤΕ ΑΥΤΟ ΤΟ ΛΟΓΙΣΜΙΚΟ Ή ΤΗΝ ΤΕΚΜΗΡΙΩΣΗ ΤΟΥ ΧΩΡΙΣ ΤΗΝ ΑΔΕΙΑ ΤΗΣ AUTODESK, ΠΑΡΑΒΙΑΖΕΤΕ ΤΟ ΝΟΜΟ. ΩΣ ΕΚ ΤΟΥΤΟΥ, ΚΙΝΔΥΝΕΥΕΤΕ ΝΑ ΥΠΟΧΡΕΩΘΕΙΤΕ ΣΕ ΑΠΟΖΗΜΙΩΣΗ ΤΗΣ AUTODESK ΚΑΙ ΝΑ ΔΙΩΧΘΕΙΤΕ ΠΟΙΝΙΚΑ.

ΣΗΜΕΙΩΣΗ:	ΕΑΝ ΑΥΤΟ ΤΟ ΑΝΤΙΓΡΑΦΟ ΤΟΥ ΛΟΓΙΣΜΙΚΟΥ ΟΡΙΖΕΤΑΙ ΣΑΝ ΑΝΤΙΓΡΑΦΟ ΕΠΙΔΕΙΞΗΣ Ή ΑΞΙΟΛΟΓΗΣΗΣ, ΤΟΤΕ ΟΙ ΔΥΟ ΠΑΡΑΓΡΑΦΟΙ ΠΟΥ ΑΚΟΛΟΥΘΟΥΝ ΣΑΣ ΑΦΟΡΟΥΝ:

ΤΟ ΠΑΡΟΝ ΛΟΓΙΣΜΙΚΟ ΔΙΑΤΙΘΕΤΑΙ ΜΟΝΟ ΓΙΑ ΜΙΑ ΔΟΚΙΜΑΣΤΙΚΗ ΠΕΡΙΟΔΟ 30 ΗΜΕΡΩΝ, ΕΚΤΟΣ ΕΑΝ ΚΑΘΟΡΙΖΕΤΑΙ ΔΙΑΦΟΡΕΤΙΚΑ ΑΠΟ ΤΗΝ AUTODESK ΕΓΓΡΑΦΩΣ. ΓΙΑ ΝΑ ΠΑΡΑΤΕΙΝΕΤΑΙ ΤΗ ΧΡΗΣΗ ΤΟΥ ΛΟΓΙΣΜΙΚΟΥ, ΠΡΕΠΕΙ ΝΑ ΕΠΙΚΟΙΝΩΝΗΣΕΤΕ ΜΕ ΤΗΝ AUTODESK Ή ΜΕ ΤΟΝ ΕΞΟΥΣΙΟΔΟΤΗΜΕΝΟ ΜΕΤΑΠΩΛΗΤΗ ΤΗΣ AUTODESK ΓΙΑ ΝΑ ΚΑΤΑΒΑΛΛΕΤΕ ΤΟ ΠΟΣΟ ΤΗΣ ΑΓΟΡΑΣ ΚΑΙ ΝΑ ΠΑΡΑΛΑΒΕΤΕ ΤΟΝ ΚΩΔΙΚΟ ΕΞΟΥΣΙΟΔΟΤΗΣΗΣ Ή ΕΝΑ ΝΕΟ ΑΝΤΙΓΡΑΦΟ, ΜΕΤΑ ΑΠΟ ΕΞΟΦΛΗΣΗ, ΠΟΥ ΘΑ ΣΑΣ ΔΙΝΕΙ ΤΟ ΔΙΚΑΙΩΜΑ ΧΡΗΣΗΣ ΤΩΝ ΔΙΚΑΙΩΜΑΤΩΝ ΤΗΣ ΕΜΠΟΡΙΚΗΣ ΑΔΕΙΑΣ ΠΟΥ ΠΑΡΕΧΟΝΤΑΙ ΠΑΡΑΚΑΤΩ. 

ΚΑΤΑ ΤΗ ΔΟΚΙΜΑΣΤΙΚΗ ΠΕΡΙΟΔΟ, ΜΠΟΡΕΙΤΕ ΝΑ ΧΡΗΣΙΜΟΠΟΙΗΣΕΤΕ ΈΝΑ ΑΝΤΙΓΡΑΦΟ ΤΟΥ ΛΟΓΙΣΜΙΚΟΥ ΜΟΝΟ ΓΙΑ ΝΑ ΤΟ ΑΞΙΟΛΟΓΗΣΕΤΕ. Η ΧΡΗΣΗ ΤΟΥ ΛΟΓΙΣΜΙΚΟΥ ΚΑΤΑ ΤΗ ΔΟΚΙΜΑΣΤΙΚΗ ΠΕΡΙΟΔΟ ΓΙΑ ΟΠΟΙΟΝΔΗΠΟΤΕ ΑΛΛΟ ΣΚΟΠΟ, ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΑΝΑΛΥΣΗΣ ΠΡΟΣ ΤΟ ΣΚΟΠΟ ΑΝΤΑΓΩΝΙΣΜΟΥ, Ή ΤΗΣ ΕΜΠΟΡΙΚΗΣ ΧΡΗΣΗΣ, ΑΠΑΓΟΡΕΥΕΤΑΙ ΑΥΣΤΗΡΑ. ΜΕΤΑ ΤΗΝ ΑΓΟΡΑ ΠΑΡΑΧΩΡΗΣΗΣ ΑΔΕΙΑΣ ΧΡΗΣΗΣ  ΓΙ’ ΑΥΤΟ ΤΟ ΛΟΓΙΣΜΙΚΟ, Η ΧΡΗΣΗ ΤΟΥ ΛΟΓΙΣΜΙΚΟΥ ΔΕΝ ΘΑ ΥΠΟΚΕΙΤΑΙ ΠΛΕΟΝ ΣΤΟΥΣ ΠΡΟΑΝΑΦΕΡΘΕΝΤΕΣ ΠΕΡΙΟΡΙΣΜΟΥΣ.

ΣΗΜΕΙΩΣΗ:	ΕΑΝ ΤΟ ΠΑΡΟΝ ΑΝΤΙΓΡΑΦΟ ΤΟΥ ΛΟΓΙΣΜΙΚΟΥ ΟΡΙΖΕΤΑΙ ΣΑΝ ΑΔΕΙΑ ΚΑΘΟΡΙΣΜΕΝΟΥ ΧΡΟΝΟΥ, ΑΔΕΙΑ ΠΕΡΙΟΡΙΣΜΕΝΟΥ ΧΡΟΝΟΥ Ή ΑΔΕΙΑ ΕΝΟΙΚΙΑΣΗΣ, Η ΑΚΟΛΟΥΘΗ ΠΑΡΑΓΡΑΦΟΣ ΣΑΣ ΑΦΟΡΑ:

ΤΟ ΠΑΡΟΝ ΑΝΤΙΓΡΑΦΟ ΕΙΝΑΙ ΔΙΑΘΕΣΙΜΟ ΓΙΑ ΤΟΝ ΚΑΘΟΡΙΣΜΕΝΟ ΧΡΟΝΟ ΓΙΑ ΤΟΝ ΟΠΟΙΟ ΕΧΕΤΕ ΠΛΗΡΩΣΕΙ ΚΑΙ ΘΑ ΣΤΑΜΑΤΗΣΕΙ ΝΑ ΛΕΙΤΟΥΡΓΕΙ ΤΗΝ ΗΜΕΡΟΜΗΝΙΑ ΛΗΞΗΣ ΑΥΤΗΣ ΤΗΣ ΠΕΡΙΟΔΟΥ. ΧΡΗΣΗ ΑΥΤΟΥ ΜΕΤΑ ΤΟ ΠΕΡΑΣ ΤΟΥ ΚΑΘΟΡΙΣΜΕΝΟΥ ΧΡΟΝΟΥ, Ή ΟΠΟΙΑΔΗΠΟΤΕ ΠΡΟΣΠΑΘΕΙΑ ΑΝΑΤΡΟΠΗΣ ΤΗΣ ΛΕΙΤΟΥΡΓΙΑΣ ΑΔΡΑΝΟΠΟΙΗΣΗΣ ΑΠΟΤΕΛΕΙ ΠΑΡΑΒΑΣΗ ΤΗΣ ΠΑΡΟΥΣΑΣ ΣΥΜΒΑΣΗΣ ΚΑΙ ΣΥΝΙΣΤΑ ΠΡΟΣΒΟΛΗ ΠΝΕΥΜΑΤΙΚΗΣ ΙΔΙΟΚΤΗΣΙΑΣ.

1.	Χορήγηση Άδειας.

Η Autodesk, Inc. (“Autodesk”) σας χορηγεί μία μη αποκλειστική, μη περαιτέρω μεταβιβάσιμη άδεια χρήσης αυτού του προγράμματος ηλεκτρονικού υπολογιστή (“λογισμικό”) καθώς και των εγχειριδίων χρήσης και άλλου συνοδευτικού εκτυπωμένου υλικού και “online” ή ηλεκτρονικής τεκμηρίωσης (“Τεκμηρίωση”) με τον εξοπλισμό που σας ανήκει ή βρίσκεται υπό τον έλεγχό σας, σύμφωνα με τις προϋποθέσεις και τους όρους της Σύμβασης. Αυτή η Σύμβαση επιτρέπει σε ένα μοναδικό χρήστη να εγκαταστήσει και να χρησιμοποιεί το λογισμικό σε έναν μόνο υπολογιστή σε ένα χώρο κάθε φορά.

Έκδοση Δικτύου: Εάν αυτό το λογισμικό είναι Έκδοση Δικτύου, μπορείτε να χρησιμοποιείτε το Λογισμικό μόνο σε ένα προστατευόμενο περιβάλλον δικτύου, για τις δικές σας ενδοεπιχειρησιακές ανάγκες, με το Εργαλείο Διαχείρισης της Άδειας Autodesk, και μπορείτε να εγκαταστήσετε το Λογισμικό σε έναν μόνο υπολογιστή (η/υ) server σε έναν μόνο χώρο στον οποίο θα υπάρχει πρόσβαση από άλλους υπολογιστές, ή σε έναν ατομικό υπολογιστή ως εγκατάσταση  πολλαπλών χρηστών, όπου:

(i)	είτε  ο μέγιστος αριθμός χρηστών που θα χρησιμοποιούν ταυτόχρονα το Λογισμικό, θα είναι ένας (1) χρήστης, έτσι ώστε περισσότερα άτομα να μπορούν να έχουν πρόσβαση ή να χρησιμοποιούν το Λογισμικό, αλλά μόνο ένα άτομο να μπορεί να το χρησιμοποιεί κάθε φορά

(ii)	είτε ο μέγιστος αριθμός χρηστών που θα χρησιμοποιούν ταυτόχρονα το Λογισμικό θα είναι περισσότεροι από ένας (1), οπότε στην περίπτωση αυτή θα πρέπει να αγοραστεί μία επιπλέον άδεια χρήσης για κάθε χρήστη, που χρησιμοποιεί ταυτόχρονα το πρόγραμμα.   

Η χρήση κάποιου λογισμικού ή συσκευής που μειώνει τον αριθμό των υπολογιστών/συσκευών που έχουν πρόσβαση στο Λογισμικό όταν χρησιμοποιούνται στη διάταξη ενός server, δεν μειώνουν τον αριθμό των αδειών χρήσης που απαιτούνται.

Εκπαιδευτική Έκδοση: Αν το Λογισμικό είναι Εκπαιδευτική Έκδοση, μπορείτε να το χρησιμοποιείτε μόνο για το σκοπό της διδασκαλίας και το σκοπό της προσωπικής εκμάθησης, και για κανένα άλλο σκοπό. Οι Εκπαιδευτικές Εκδόσεις του λογισμικού δεν επιτρέπεται να χρησιμοποιηθούν για εμπορικούς, επαγγελματικούς ή κερδοσκοπικούς σκοπούς.

Δοκιμαστική Έκδοση: Εάν αυτό το Λογισμικό οριστεί σαν έκδοση επίδειξης, δοκιμαστική έκδοση ή έκδοση NFR, μπορείτε να το χρησιμοποιήσετε μόνο για το σκοπό της δοκιμής ή της επίδειξης. Δεν επιτρέπεται να χρησιμοποιηθεί για ανάλυση προς το σκοπό ανταγωνισμού, για εμπορικούς, επαγγελματικούς ή κερδοσκοπικούς σκοπούς.

Αντίγραφο Ασφαλείας Αρχείου (Backup): Ανεξάρτητα από την έκδοση λογισμικού που έχετε αποκτήσει, επιτρέπεται να δημιουργήσετε ένα μόνο αντίγραφο ασφαλείας αρχείου (backup) του Λογισμικού. Ένα τέτοιο αντίγραφο ασφαλείας αρχείου δεν μπορεί να εγκατασταθεί σε άλλο η/υ,  εκτός εάν ο η/υ αποτελεί μια διαμερισμένη μονάδα αποθήκευσης ενός server, στον οποίο μόνο ο εξουσιοδοτημένος χρήστης έχει πρόσβαση. Σε κάθε περίπτωση όμως, το αντίγραφο ασφαλείας αρχείου δεν μπορεί να χρησιμοποιηθεί ή να εγκατασταθεί καθόσον χρόνο ένα άλλο αντίγραφο του λογισμικού είναι εγκατεστημένο σε άλλον η/υ. Εάν η τεκμηρίωση είναι σε έντυπη μορφή, δεν επιτρέπεται να αντιγραφεί. Εάν η Τεκμηρίωση είναι σε ηλεκτρονική μορφή, δεν επιτρέπεται να δημιουργήσετε δεύτερο ηλεκτρονικό αντίγραφο, αλλά επιτρέπεται να εκτυπωθεί ένα (1) αντίγραφο μόνο, το οποίο όμως δεν επιτρέπεται να αναπαραχθεί.

Επιπρόσθετη Εγκατάσταση: Με εξαίρεση την Εκπαιδευτική, την Φοιτητική και την Δοκιμαστική Έκδοση, επιτρέπεται να δημιουργήσετε ένα δεύτερο αντίγραφο του Λογισμικού στο σκληρό δίσκο ενός η/υ, που σας ανήκει ή έχετε υπό τον έλεγχό σας, με τις ακόλουθες προϋποθέσεις: (1) το πρωτότυπο και το δεύτερο αντίγραφο, θα χρησιμοποιούνται μόνο από το ίδιο άτομο, (2) το δεύτερο αντίγραφο εγκαθίσταται και χρησιμοποιείται μόνο είτε (i) σε ό,τι αφορά τις Εκδόσεις Δικτύου, σε ένα εφεδρικό η/υ server, ο οποίος διαθέτει το Λογισμικό για χρήση μόνο όταν πάψει να λειτουργεί ο κύριος η/υ server, στον οποίο είναι εγκατεστημένο το Λογισμικό, είτε (ii) σε φορητό η/υ (notebook), οικιακό η/υ, ή σε άλλο η/υ που δεν είναι server και βρίσκεται μακριά από την συνηθισμένη θέση εργασίας σας, προκειμένου να σας καταστήσει ικανό να εργαστείτε όταν βρίσκεστε μακριά από τη θέση εργασίας σας, (3) μόνο ένα από τα αντίγραφα του Λογισμικού χρησιμοποιείται κάθε φορά, (4) το δεύτερο αντίγραφο του Λογισμικού θα χρησιμοποιείται αποκλειστικά και μόνο με τη συσκευή προστασίας από την αντιγραφή (εάν υπάρχει), που δίδεται μαζί με το Λογισμικό, και (5) το Λογισμικό δεν παραχωρείται με άδεια και/ή δεν φέρει το χαρακτηρισμό της Εκπαιδευτικής ή Φοιτητικής Έκδόσης.

Αναβαθμίσεις: Εάν το Λογισμικό έχει χαρακτηρισθεί ως αναβάθμιση λογισμικού (“Νέα Έκδοση”) για το οποίο σας είχε χορηγηθεί προηγουμένως άδεια χρήσης (“Προηγούμενη Έκδοση”), θα πρέπει, εντός εξήντα (60) ημερών από την απόκτηση της Νέας Έκδοσης, να καταστρέψετε όλα τα αντίγραφα της Προηγούμενης Έκδοσης, συμπεριλαμβανομένων κι όλων των αντιγράφων, που βρίσκονται εγκατεστημένα στο σκληρό δίσκο, και να επιστρέψετε μετά από αίτημα της Autodesk κάθε Τεκμηρίωση στην Autodesk ή τον Εξουσιοδοτημένο Μεταπωλητή της Autodesk. Η Autodesk διατηρεί το δικαίωμα να σας ζητήσει επαρκείς αποδείξεις ότι η Προηγούμενη Έκδοση έχει καταστραφεί. Στην περίπτωση που η Autodesk ή οποιαδήποτε τρίτη εξουσιοδοτημένη εταιρεία, σε συνδυασμό με το Λογισμικό, για το οποίο σας χορηγείται δια του παρόντος άδεια χρήσης, σας παρέχει πρόσθετο λογισμικό που είναι σε συμπλήρωση ή επέκταση του Λογισμικού, αυτό το πρόσθετο λογισμικό υπόκειται στους όρους και τις προϋποθέσεις αυτής της Σύμβασης, εκτός αν ορίζεται άλλως κατά την παράδοση.

Παρά τα προαναφερθέντα, μπορείτε να κρατήσετε και να μη χρειαστεί να καταστρέψετε την Προηγούμενη Έκδοση και μπορείτε να χρησιμοποιήσετε την Προηγούμενη Έκδοση αποκλειστικά εάν είναι απαραίτητο για τα παρακάτω: (1) για να εγκαταστήσετε τη Νέα Έκδοση για την οποία σας χορηγείται άδεια και (2) για σκοπούς ασφάλειας αρχείων (Backup), προκειμένου να επανεγκαταστήσετε τη Νέα Έκδοση για την οποία σας χορηγείται άδεια, εάν η αρχική εγκατάσταση αποτύχει. Σε καμία περίπτωση δεν επιτρέπεται να λειτουργείτε την Προηγούμενη Έκδοση.

Κωδικός Εξουσιοδότησης: Εάν αυτό το Λογισμικό απαιτεί και κωδικό εξουσιοδότησης, τότε θα πρέπει να δηλώσετε την αγορά του παρόντος λογισμικού στην Autodesk, πριν εκδοθεί για σας ο κωδικός εξουσιοδότησης και η Autodesk θα κρατήσει τα στοιχεία της εγγραφής σας, σύμφωνα με την πολιτική της για τη διαφύλαξη του προσωπικού απορρήτου.

Διάρκεια Άδειας Χρήσης: Σύμφωνα με τους όρους και τις προϋποθέσεις της παρούσας Σύμβασης, η άδεια χρήσης του Λογισμικού είναι συνεχής, εκτός και αν προκαθορίζεται σαν άδεια καθορισμένου χρόνου, άδεια περιορισμένου χρόνου ή άδεια ενοικίασης, και σε τέτοια περίπτωση η διάρκεια της άδειας θα είναι η διάρκεια για την οποία έχετε πληρώσει.

ΜΟΝΟ ΓΙΑ ΦΟΙΤΗΤΙΚΕΣ ΕΚΔΟΣΕΙΣ (ΧΡΗΣΗ ΔΥΟ ΕΤΩΝ):

1. 	Χορήγηση Άδειας

Η Autodesk, Inc. (“Autodesk”) σας χορηγεί μία μη αποκλειστική, μη περαιτέρω μεταβιβάσιμη άδεια χρήσης αυτού του προγράμματος ηλεκτρονικού υπολογιστή (το “Λογισμικό”) καθώς και των ηλεκτρονικών εγχειριδίων χρήσης και άλλου συνοδευτικού εκτυπωμένου υλικού και “online” ή ηλεκτρονικής τεκμηρίωσης (“Τεκμηρίωση”) με τον εξοπλισμό που σας ανήκει ή βρίσκεται υπό τον έλεγχό σας, σύμφωνα με τις προϋποθέσεις και τους όρους αυτής της Σύμβασης για το χρονικό διάστημα που αναγράφεται στη συσκευασία και που αρχίζει την ημέρα που θα εγκαταστήσετε το Λογισμικό. Αυτή η Σύμβαση επιτρέπει σε ένα μοναδικό χρήστη να εγκαταστήσει και να χρησιμοποιεί το λογισμικό σε έναν μόνο υπολογιστή σε ένα χώρο κάθε φορά. Η χρήση του παρόντος Λογισμικού πέρα από την χρονική περίοδο που αναγράφεται στη συσκευασία, ή οποιαδήποτε απόπειρα να ανατρέψετε τη λειτουργία αδρανοποίησης χρονικού ελέγχου του Λογισμικού αποτελεί παράνομη χρήση και συνιστά παραβίαση της παρούσας Σύμβασης και των νόμων περί πνευματικής ιδιοκτησίας.

Το παρόν Λογισμικό είναι μία Φοιτητική Έκδοση του Λογισμικού και μπορεί να χρησιμοποιηθεί μόνο από έναν εγγεγραμμένο φοιτητή ή ένα μέλος της σχολής ή του προσωπικού των ιδρυμάτων που αναφέρονται παρακάτω, οι οποίοι το απέκτησαν ΚΑΙ μόνο για μελέτη και εκπαίδευση και όχι για εμπορικούς, επαγγελματικούς ή κερδοσκοπικούς σκοπούς. Οι φοιτητικές εκδόσεις του Λογισμικού δεν μπορούν να χρησιμοποιηθούν από εκπαιδευτικά ιδρύματα σε περιβάλλον εργαστηρίου για το σκοπό της διδασκαλίας. Ως εγγεγραμμένος φοιτητής ορίζεται ο φοιτητής που είναι εγγεγραμμένος σε ένα δευτεροβάθμιο εκπαιδευτικό ίδρυμα, ή ο φοιτητής που παρακολουθεί στο παρόν ένα πρόγραμμα τριών (3) τουλάχιστον διδακτικών ωρών για την απόκτηση πτυχίου, ή αυτός που μπορεί να βεβαιώσει ότι παρακολουθεί στο παρόν ένα πρόγραμμα εννέα (9) τουλάχιστον μηνών για την απόκτηση πιστοποιητικού σε ένα κολλέγιο ή πανεπιστήμιο.

Αντίγραφο Ασφαλείας Αρχείου (Backup): Επιτρέπεται να δημιουργήσετε ένα μόνο αντίγραφο ασφαλείας αρχείου (backup) του Λογισμικού. Ένα τέτοιο αντίγραφο ασφαλείας αρχείου δεν μπορεί να εγκατασταθεί σε άλλο η/υ,  εκτός εάν ο η/υ αποτελεί μία διαμερισμένη μονάδα αποθήκευσης ενός server, στον οποίο μόνο ο εξουσιοδοτημένος χρήστης έχει πρόσβαση. Σε κάθε περίπτωση όμως, το αντίγραφο ασφαλείας αρχείου δεν μπορεί να χρησιμοποιηθεί ή να εγκατασταθεί καθόσον χρόνο ένα άλλο αντίγραφο του λογισμικού είναι εγκατεστημένο σε οποιονδήποτε η/υ. Εάν η τεκμηρίωση είναι σε έντυπη μορφή, δεν επιτρέπεται να αντιγραφεί. Εάν η Τεκμηρίωση είναι σε ηλεκτρονική μορφή, επιτρέπεται να εκτυπωθεί ένα (1) μόνο αντίγραφο, το οποίο δεν επιτρέπεται να αναπαραχθεί.

Αναβαθμίσεις: Αυτό το Λογισμικό δεν επιδέχεται αναβάθμιση.

Κωδικός Εξουσιοδότησης: Εάν το παρόν Λογισμικό απαιτεί και κωδικό εξουσιοδότησης, τότε θα πρέπει να δηλώσετε την αγορά του παρόντος Λογισμικού στην Autodesk πριν εκδοθεί για σας ο κωδικός εξουσιοδότησης και η Autodesk θα κρατήσει τα στοιχεία της εγγραφής σας, σύμφωνα με την πολιτική της για τη διαφύλαξη του προσωπικού απορρήτου.

ΣΗΜΕΙΩΣΗ:	ΟΛΟΙ ΟΙ ΠΑΡΑΜΕΝΟΝΤΕΣ ΟΡΟΙ ΑΥΤΗΣ ΤΗΣ ΣΥΜΒΑΣΗΣ ΙΣΧΥΟΥΝ ΓΙΑ ΟΛΕΣ ΤΙΣ ΕΚΔΟΣΕΙΣ ΤΟΥ ΠΑΡΟΝΤΟΣ ΛΟΓΙΣΜΙΚΟΥ.

2.	ΠΕΡΙΟΡΙΣΜΟΙ.

Απαγορεύεται:

1.	Να αντιγράψετε ή να χρησιμοποιήσετε το Λογισμικό ή την Τεκμηρίωση εκτός από τις περιπτώσεις, όπου σας το επιτρέπει η παρούσα Σύμβαση.

2.	να προβείτε σε ανάστροφη μηχανική, αποσυμπίληση ή αποσυναρμολόγηση του Λογισμικού πέραν της εκτάσεως που επιτρέπει ο νόμος, στις περιπτώσεις που αυτό είναι απολύτως απαραίτητο για να ληφθούν πληροφορίες, για τη διασφάλιση της διαλειτουργικότητας ενός ανεξάρτητα δημιουργηθέντος προγράμματος με το Λογισμικό ή με κάποιο άλλο πρόγραμμα και εφόσον αυτές οι πληροφορίες δεν μπορούν εύκολα να ληφθούν από την Autodesk ή από τρίτους. Απαγορεύεται να προβείτε στην αποσυμπίληση, ανάστροφη μηχανική ή αποσυναρμολόγηση του Λογισμικού, εάν υπάρχει η δυνατότητα λήψης των πληροφοριών αυτών με τη σύναψη σύμβασης παραχώρησης άδειας ενός Κιτ Ανάπτυξης Εφαρμογών της Autodesk.

3.	να διανείμετε, ενοικιάσετε, δανείσετε, μισθώσετε, πωλήσετε, χορηγήσετε περαιτέρω άδεια σε τρίτους ή μεταβιβάσετε με οποιοδήποτε άλλο τρόπο ολόκληρο ή μέρος του Λογισμικού, της Τεκμηρίωσης ή οποιωνδήποτε άλλων δικαιωμάτων σας χορηγούνται με την παρούσα Σύμβαση σε οποιονδήποτε άλλο, χωρίς την προηγούμενη έγγραφη συγκατάθεση της Autodesk.

4.	να εγκαταστήσετε ή να χρησιμοποιήσετε το Λογισμικό μέσω του Διαδικτύου, συμπεριλαμβανομένης άνευ περιορισμού και της χρήσης σε σύνδεση με κάποια υπηρεσία φιλοξενίας ιστοσελίδων ή άλλης παρόμοιας υπηρεσίας, ή να κάνετε διαθέσιμο το Λογισμικό σε τρίτους μέσω του Διαδικτύου από το σύστημα η/υ σας ή με άλλο τρόπο.

5.	να αφαιρέσετε, τροποποιήσετε ή αποκρύψετε οποιεσδήποτε ενδείξεις πνευματικής, βιομηχανικής ιδιοκτησίας, λογότυπου ή σήματα του Λογισμικού ή της Τεκμηρίωσης.

6.	να τροποποιήσετε, μεταφράσετε, προσαρμόσετε, διαρρυθμίσετε ή δημιουργήσετε παράγωγα έργα βασισμένα στο Λογισμικό ή την Τεκμηρίωση, για οποιονδήποτε σκοπό.

7.	να χρησιμοποιήσετε οποιοδήποτε εξοπλισμό, συσκευή, λογισμικό ή άλλα μέσα που έχουν σχεδιαστεί, προκειμένου να καταστρατηγήσουν, ή να απομακρύνουν οποιασδήποτε μορφής προστασία, που χρησιμοποιεί η Autodesk σε σχέση με το Λογισμικό, ή να χρησιμοποιείτε το Λογισμικό μαζί με οποιοδήποτε κωδικό εξουσιοδότησης, αριθμό σειράς, ή όποια άλλη συσκευή προστασίας, που δεν έχετε προμηθευτεί απευθείας από την Autodesk ή μέσω Εξουσιοδοτημένου Μεταπωλητή της Autodesk.

8.	να εξαγάγετε το Λογισμικό ή την Τεκμηρίωση κατά παράβαση των εφαρμοστέων νόμων για τον έλεγχο των εξαγωγών που ισχύουν στις Η.Π.Α. ή σε άλλες χώρες.

9.	να χρησιμοποιείτε το Λογισμικό, συμπεριλαμβανομένης άνευ περιορισμού μιας Έκδοσης Δικτύου, ή την Τεκμηρίωση εκτός της χώρας όπου έγινε η αγορά, εκτός εάν το Λογισμικό και η Τεκμηρίωση αγοραστούν σε χώρα της Ευρωπαϊκής Οικονομικής Περιοχής (ΕΟΠ). Σε αυτή την περίπτωση επιτρέπεται η χρήση του Λογισμικού στην ΕΟΠ.

3. 	Δικαιώματα Πνευματικής Ιδιοκτησίας.

Όλα τα δικαιώματα πνευματικής και βιομηχανικής ιδιοκτησίας επί του Λογισμικού, της Τεκμηρίωσης, και του συνοδευτικού υλικού, εάν υπάρχουν, καθώς και κάθε αντιγράφου που κάνατε, παραμένουν στην Autodesk και στους δικαιοπαρόχους της. Η δομή, η οργάνωση και ο κώδικας του Λογισμικού είναι πολύτιμα εμπορικά μυστικά της Autodesk και των δικαιοπαρόχων της. Η χωρίς εξουσιοδότηση αναπαραγωγή του Λογισμικού ή της Τεκμηρίωσης, ή η αδυναμία συμμόρφωσης με τους ανωτέρω περιορισμούς, επιφέρει την αυτόματη παύση ισχύος της παρούσας Σύμβασης. Η παρούσα Σύμβαση δεν σας παραχωρεί δικαιώματα πνευματικής ιδιοκτησίας.

4.	ΓΕΝΙΚΗ ΠΕΡΙΟΡΙΣΜΕΝΗ ΕΓΓΥΗΣΗ. 

Η Autodesk εγγυάται ότι υπό κανονική χρήση το Λογισμικό θα έχει τις δυνατότητες και τις λειτουργίες που περιγράφονται γενικά στην Τεκμηρίωση κι ότι οι φορείς στους οποίους βρίσκεται αποθηκευμένο το Λογισμικό, εάν υπάρχουν, και η Τεκμηρίωση που συνοδεύει το Λογισμικό θα είναι ελεύθερα παντός ελαττώματος υλικών και κατασκευής. ΕΚΤΟΣ ΑΠΌ ΤΗΝ ΑΝΩΤΕΡΩ ΠΕΡΙΟΡΙΣΜΕΝΗ ΕΓΓΥΗΣΗ, Η AUTODESK ΔΕΝ ΠΑΡΕΧΕΙ  ΚΙ ΕΣΕΙΣ ΔΕΝ ΛΑΜΒΑΝΕΤΕ, ΚΑΜΙΑ ΑΛΛΗ ΕΓΓΥΗΣΗ, ΡΗΤΗ, ΣΙΩΠΗΡΗ, ΝΟΜΙΜΗ Ή ΠΟΥ ΕΧΕΙ ΔΙΑΤΥΠΩΘΕΙ ΚΑΙ ΣΕ ΕΠΙΚΟΙΝΩΝΙΑ ΜΑΖΙ ΣΑΣ. ΣΥΓΚΕΚΡΙΜΕΝΑ, Η AUTODESK ΑΠΟΠΟΙΕΙΤΑΙ ΟΠΟΙΑΔΗΠΟΤΕ ΑΛΛΗ ΕΓΓΥΗΣΗ, ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΣΙΩΠΗΡΗΣ ΕΓΓΥΗΣΗΣ ΓΙΑ ΤΗΝ ΕΜΠΟΡΕΥΣΙΜΟΤΗΤΑ Ή ΚΑΤΑΛΛΗΛΟΤΗΤΑ ΧΡΗΣΗΣ ΓΙΑ ΕΝΑ ΕΙΔΙΚΟ ΣΚΟΠΟ. Η AUTODESK ΔΕΝ ΕΓΓΥΑΤΑΙ ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΘΑ ΕΙΝΑΙ ΧΩΡΙΣ ΔΙΑΚΟΠΕΣ Ή ΛΑΘΗ. Οι παραπάνω περιορισμοί της ευθύνης πιθανόν να μην μπορούν να τύχουν εφαρμογής σε εσάς, αφού ορισμένες έννομες τάξεις δεν επιτρέπουν τον αποκλεισμό των σιωπηρών εγγυήσεων. Πέραν των παραπάνω δικαιωμάτων λήψεως εγγυήσεως, μπορεί να έχετε κι άλλα δικαιώματα, τα οποία διαφέρουν από μία έννομη τάξη σε άλλη.

Η πλήρης ευθύνη της Autodesk και το αποκλειστικό δικαίωμα σας για αποζημίωση, υπό τις εγγυήσεις της παρούσας Σύμβασης, εξαντλείται κατ’ επιλογή της Autodesk, στην προσπάθειά της να διορθώσει ή να παρακάμψει τα λάθη, να αντικαταστήσει τα ελαττωματικά μέσα, εάν υπάρχουν, την Τεκμηρίωση, ή στην επιστροφή του αντίτιμου αγοράς και να καταγγείλει την παρούσα άδεια χρήσης. Αυτή η αποκατάσταση των ζημιών έχει ως προϋπόθεση την επιστροφή του ελαττωματικού μέσου, ή της Τεκμηρίωσης μαζί με ένα αντίγραφο της αποδείξεως αγοράς στο τοπικό γραφείο της Autodesk. ή στον Εξουσιοδοτημένο Μεταπωλητή της Autodesk από τον οποίο το αποκτήσατε. Η αξίωση αυτή ασκείται, μέσα σε ενενήντα (90) ημέρες από την ημερομηνία που σας παραδόθηκε το ελαττωματικό προϊόν.

5. 	ΑΠΑΛΛΑΓΗ ΑΠΟ ΤΗΝ ΕΥΘΥΝΗ.

ΤΑ ΠΡΟΓΡΑΜΜΑΤΑ ΣΧΕΔΙΑΣΜΟΥ ΜΕ ΤΗ ΒΟΗΘΕΙΑ ΤΟΥ ΥΠΟΛΟΓΙΣΤΗ ΚΑΙ ΤΑ ΥΠΟΛΟΙΠΑ ΤΕΧΝΙΚΑ ΠΡΟΓΡΑΜΜΑΤΑ ΠΡΟΟΡΙΖΟΝΤΑΙ ΓΙΑ ΑΠΟΚΛΕΙΣΤΙΚΗ ΧΡΗΣΗ ΑΠΟ ΚΑΤΑΛΛΗΛΑ ΚΑΤΑΡΤΙΣΜΕΝΟΥΣ ΕΠΑΓΓΕΛΜΑΤΙΕΣ. ΔΕΝ ΥΠΟΚΑΘΙΣΤΟΥΝ ΤΗΝ ΕΠΑΓΓΕΛΜΑΤΙΚΗ ΣΑΣ ΚΡΙΣΗ. ΤΑ ΠΡΟΓΡΑΜΜΑΤΑ ΣΧΕΔΙΑΣΜΟΥ ΜΕ ΤΗ ΒΟΗΘΕΙΑ ΤΟΥ ΥΠΟΛΟΓΙΣΤΗ ΚΑΙ ΤΑ ΥΠΟΛΟΙΠΑ ΤΕΧΝΙΚΑ ΠΡΟΓΡΑΜΜΑΤΑ ΠΡΟΟΡΙΖΟΝΤΑΙ ΝΑ ΣΥΜΒΑΛΛΟΥΝ ΣΤΟ ΣΧΕΔΙΑΣΜΟ ΕΝΟΣ ΠΡΟΪΟΝΤΟΣ ΚΑΙ ΔΕΝ ΥΠΟΚΑΘΙΣΤΟΥΝ ΤΙΣ ΑΝΕΞΑΡΤΗΤΕΣ ΔΟΚΙΜΕΣ ΑΝΤΟΧΗΣ, ΑΣΦΑΛΕΙΑΣ ΚΑΙ ΧΡΗΣΙΜΟΤΗΤΑΣ ΤΟΥ ΠΡΟΪΟΝΤΟΣ. ΛΟΓΩ ΤΗΣ ΜΕΓΑΛΗΣ ΠΟΙΚΙΛΙΑΣ Η ΤΩΝ ΔΥΝΗΤΙΚΩΝ ΕΦΑΡΜΟΓΩΝ ΤΟΥ ΛΟΓΙΣΜΙΚΟΥ, ΤΟ ΛΟΓΙΣΜΙΚΟ ΔΕΝ ΕΧΕΙ ΔΟΚΙΜΑΣΤΕΙ ΣΕ ΟΛΕΣ ΤΙΣ ΔΥΝΑΤΕΣ ΠΕΡΙΠΤΩΣΕΙΣ ΧΡΗΣΗΣ. Η AUTODESK ΔΕΝ ΦΕΡΕΙ ΚΑΜΙΑ ΑΠΟΛΥΤΩΣ ΕΥΘΥΝΗ ΓΙΑ ΤΑ ΑΠΟΤΕΛΕΣΜΑΤΑ ΠΟΥ ΘΑ ΠΡΟΚΥΨΟΥΝ ΑΠΟ ΤΗ ΧΡΗΣΗ ΤΟΥ. ΤΑ ΑΤΟΜΑ ΠΟΥ ΧΡΗΣΙΜΟΠΟΙΟΥΝ ΤΟ ΛΟΓΙΣΜΙΚΟ ΦΕΡΟΥΝ ΤΗΝ ΕΥΘΥΝΗ ΤΗΣ ΕΠΙΒΛΕΨΗΣ, ΔΙΑΧΕΙΡΙΣΗΣ ΚΙ ΕΛΕΓΧΟΥ ΤΟΥ ΛΟΓΙΣΜΙΚΟΥ. ΑΥΤΗ Η ΕΥΘΥΝΗ ΠΕΡΙΛΑΜΒΑΝΕΙ, ΜΕΤΑΞΥ ΑΛΛΩΝ,  ΚΑΙ ΤΟΝ ΚΑΘΟΡΙΣΜΟ ΤΩΝ ΚΑΤΑΛΛΗΛΩΝ ΧΡΗΣΕΩΝ ΤΟΥ ΛΟΓΙΣΜΙΚΟΥ ΚΑΙ ΤΗΝ ΕΠΙΛΟΓΗ ΤΟΥ ΛΟΓΙΣΜΙΚΟΥ ΚΑΙ ΤΩΝ ΑΛΛΩΝ ΠΡΟΓΡΑΜΜΑΤΩΝ ΠΡΟΚΕΙΜΕΝΟΥ ΝΑ ΕΠΙΤΕΥΧΘΟΥΝ ΤΑ  ΠΡΟΣΔΟΚΩΜΕΝΑ ΑΠΟΤΕΛΕΣΜΑΤΑ. ΟΙ ΧΡΗΣΤΕΣ ΤΟΥ ΦΕΡΟΥΝ ΑΚΟΜΗ ΤΗΝ ΕΥΘΥΝΗ ΓΙΑ ΤΗΝ ΕΠΑΡΚΕΙΑ ΤΩΝ ΑΝΕΞΑΡΤΗΤΩΝ ΔΙΑΔΙΚΑΣΙΩΝ ΓΙΑ ΤΗ ΔΟΚΙΜΗ ΤΗΣ ΑΞΙΟΠΙΣΤΙΑΣ ΚΑΙ ΤΗΣ ΑΚΡΙΒΕΙΑΣ ΤΩΝ ΑΠΟΤΕΛΕΣΜΑΤΩΝ ΤΟΥ ΠΡΟΓΡΑΜΜΑΤΟΣ, ΣΥΜΠΕΡΙΛΑΜΒΑΝΟΜΕΝΩΝ ΚΑΙ ΤΩΝ ΣΤΟΙΧΕΙΩΝ ΠΟΥ ΕΧΟΥΝ ΣΧΕΔΙΑΣΤΕΙ ΜΕ ΤΗ ΒΟΗΘΕΙΑ ΤΟΥ ΛΟΓΙΣΜΙΚΟΥ.

6. 	ΠΕΡΙΟΡΙΣΜΟΣ ΤΗΣ ΕΥΘΥΝΗΣ.

Η AUTODESK, ΟΥΤΕ ΚΑΝΕΙΣ ΔΙΚΑΙΟΠΑΡΟΧΟΣ ΑΥΤΗΣ, ΔΕΝ ΕΙΝΑΙ ΣΕ ΚΑΜΙΑ ΠΕΡΙΠΤΩΣΗ ΥΠΕΥΘΥΝΟΙ ΓΙΑ ΤΙΣ ΟΠΟΙΕΣΔΗΠΟΤΕ ΑΠΩΛΕΙΕΣ Ή ΖΗΜΙΕΣ ΟΠΟΙΑΣΔΗΠΟΤΕ ΦΥΣΗΣ, ΣΥΜΠΕΡΙΛΑΜΒΑΝΟΜΕΝΗΣ ΚΑΙ ΤΗΣ ΑΠΩΛΕΙΑΣ ΔΕΔΟΜΕΝΩΝ, ΤΩΝ ΔΙΑΦΥΓΟΝΤΩΝ ΚΕΡΔΩΝ, ΤΩΝ ΔΑΠΑΝΩΝ Ή ΑΛΛΩΝ ΕΙΔΙΚΩΝ, ΠΑΡΕΠΟΜΕΝΩΝ, ΑΠΡΟΒΛΕΠΤΩΝ Ή ΕΜΜΕΣΩΝ ΖΗΜΙΩΝ ΠΟΥ ΑΠΟΡΡΕΟΥΝ ΑΠΟ ΤΗ ΧΡΗΣΗ Ή ΤΗΝ ΑΔΥΝΑΜΙΑ ΧΡΗΣΗΣ ΤΟΥ ΛΟΓΙΣΜΙΚΟΥ Ή ΤΗΣ ΤΕΚΜΗΡΙΩΣΗΣ, ΓΙΑ ΟΠΟΙΟΝΔΗΠΟΤΕ ΛΟΓΟ Ή ΣΥΜΦΩΝΑ ΜΕ ΟΠΟΙΟΔΗΠΟΤΕ ΣΥΣΤΗΜΑ ΕΥΘΥΝΗΣ. Ο ΠΕΡΙΟΡΙΣΜΟΣ ΑΥΤΟΣ ΙΣΧΥΕΙ ΑΚΟΜΗ ΚΑΙ ΣΤΗΝ ΠΕΡΙΠΤΩΣΗ ΠΟΥ Η AUTODESK Ή ΟΠΟΙΟΣΔΗΠΟΤΕ ΜΕΤΑΠΩΛΗΤΗΣ ΤΗΣ ΕΧΕΙ ΠΛΗΡΟΦΟΡΗΘΕΙ ΓΙΑ ΤΗΝ ΠΙΘΑΝΟΤΗΤΑ ΕΠΕΛΕΥΣΗΣ ΤΕΤΟΙΩΝ ΑΠΩΛΕΙΩΝ Ή ΖΗΜΙΩΝ. ΑΝΑΓΝΩΡΙΖΕΤΕ ΟΤΙ ΣΤΟ ΑΝΤΙΤΙΜΟ ΤΗΣ ΑΔΕΙΑΣ ΠΟΥ ΚΑΤΑΒΑΛΕΤΕ ΛΑΜΒΑΝΕΤΑΙ ΥΠΟΨΗ ΑΥΤΗ Η ΚΑΤΑΝΟΜΗ ΤΟΥ ΚΙΝΔΥΝΟΥ.

Η AUTODESK ΔΕ ΦΕΡΕΙ ΟΥΔΕΜΙΑ ΕΥΘΥΝΗ ΠΟΥ ΑΠΟΡΡΕΕΙ ΑΠΟ ΤΗΝ ΑΠΩΛΕΙΑ Ή ΤΗΝ ΚΛΟΠΗ ΤΟΥ ΛΟΓΙΣΜΙΚΟΥ Ή ΟΠΟΙΑΣΔΗΠΟΤΕ ΣΥΣΚΕΥΗΣ ΠΡΟΣΤΑΣΙΑΣ ΑΠΟ ΑΝΤΙΓΡΑΦΗ, ΜΕ ΤΗΝ ΟΠΟΙΑ ΠΑΡΑΔΙΔΕΤΑΙ ΤΟ ΛΟΓΙΣΜΙΚΟ. ΕΙΔΙΚΟΤΕΡΑ, Η AUTODESK ΔΕΝ ΥΠΟΧΡΕΟΥΤΑΙ ΝΑ ΑΝΤΙΚΑΤΑΣΤΗΣΕΙ ΤΟ ΑΠΟΛΕΣΘΕΝ Ή ΤΟ ΚΛΑΠΕΝ ΛΟΓΙΣΜΙΚΟ, Ή ΤΗ ΣΥΣΚΕΥΗ/ΚΩΔΙΚΑ ΠΡΟΣΤΑΣΙΑΣ ΑΠΟ ΤΗΝ ΑΝΤΙΓΡΑΦΗ. ΕΣΕΙΣ ΕΥΘΥΝΕΣΤΕ ΑΠΟΚΛΕΙΣΤΙΚΑ ΓΙΑ ΤΗ ΦΥΛΑΞΗ ΤΟΥ ΛΟΓΙΣΜΙΚΟΥ ΚΑΙ ΚΑΘΕ ΣΥΣΚΕΥΗΣ/ΚΩΔΙΚΑ ΠΡΟΣΤΑΣΙΑΣ ΑΠΟ ΑΝΤΙΓΡΑΦΗ, ΤΟΝ ΚΙΝΔΥΝΟ ΑΠΩΛΕΙΑΣ Ή ΚΛΟΠΗΣ ΚΑΙ ΓΙΑ ΤΗΝ ΠΡΟΣΤΑΣΙΑ ΤΗΣ ΕΠΕΝΔΥΣΗΣ ΣΑΣ ΜΕ ΑΣΦΑΛΙΣΗ Ή ΜΕ ΑΛΛΟ ΤΡΟΠΟ.

Οι παραπάνω περιορισμοί μπορεί να μην τυγχάνουν εφαρμογής σε εσάς, αφού ορισμένες έννομες τάξεις δεν επιτρέπουν τον περιορισμό Ή τον αποκλεισμό της ευθύνης για τυχαίες Ή παρεπόμενες ζημίες.

7.	ΠΕΡΙΟΡΙΣΜΕΝΑ ΔΙΚΑΙΩΜΑΤΑ ΓΙΑ ΤΟΥΣ ΠΕΛΑΤΕΣ ΤΗΣ ΚΥΒΕΡΝΗΣΗΣ ΤΩΝ Η.Π.Α .

Αυτό το Λογισμικό και η Τεκμηρίωση παρέχονται με ΠΕΡΙΟΡΙΣΜΕΝΑ ΔΙΚΑΙΩΜΑΤΑ για τους πελάτες της Κυβέρνησης των Η.Π.Α. Η χρήση, αναπαραγωγή ή η αποκάλυψη από την Κυβέρνηση των Η.Π.Α., ή από οποιαδήποτε αρχή, τμήμα, ή όργανο αυτής, υπόκεινται στους περιορισμούς που είχαν τεθεί στη ρήτρα Εμπορικό Λογισμικό Ηλεκτρονικού Υπολογιστή--Περιορισμένα Δικαιώματα στο FAR 52.227-19 ή στη ρήτρα Εμπορικό Λογισμικό Ηλεκτρονικού Υπολογιστή--Παραχώρηση Άδειας Χρήσης στο NASA FAR 1852.227-86. Παραγωγός είναι η Autodesk, Inc., 111 McInnis Parkway, San Rafael, California, 94903.

8.	 ΓΕΝΙΚΕΣ ΔΙΑΤΑΞΕΙΣ.

Α.	Η παρούσα Σύμβαση και η χορηγηθείσα στο παρόν άδεια θα λήξει, χωρίς περαιτέρω ειδοποίηση ή ενέργεια από την Autodesk, στην περίπτωση που εσείς, ο κάτοχος της άδειας, κηρυχθείτε σε πτώχευση, κάνετε πτωχευτικό συμβιβασμό με τους πιστωτές σας ή τεθείτε υπό εκκαθάριση.

Β. 	Η παρούσα Σύμβαση δεν διέπεται από τη Σύμβαση των Ηνωμένων Εθνών περί Συμβάσεων για την Πώληση Προϊόντων. Η παρούσα Σύμβαση διέπεται από τους νόμους της Πολιτείας της California, Η.Π.Α, συμπεριλαμβανομένου και του Ενοποιημένου Εμπορικού Κώδικα. Δεν εφαρμόζονται διατάξεις και αρχές ιδιωτικού διεθνούς δικαίου. Η παρούσα Σύμβαση αποτελεί την πλήρη σύμβαση μεταξύ μας και αντικαθιστά οποιαδήποτε άλλη συναλλακτική επαφή, ή διαφημιστική δήλωση σχετικά με το Λογισμικό και την Τεκμηρίωση.

Γ. 	Αν οποιοσδήποτε από τους όρους που προβλέπει η παρούσα Σύμβαση αποδειχθεί άκυρος ή ανίσχυρος,  οι υπόλοιποι όροι της παραμένουν απολύτως ισχυροί και τα συμβαλλόμενα μέρη δεσμεύονται με υποχρεώσεις, οι οποίες πλησιάζουν κατά το δυνατόν το σκοπούμενο αποτέλεσμα της διάταξης που κρίθηκε άκυρη ή ανίσχυρη. 

Δ.	Ορισμένες χρήσεις του πρωτοκόλλου MPEG-2, ή των σχετιζόμενων με αυτό προϊόντων λογισμικού, ενδέχεται να υπόκεινται σε άδεια χρήσης τρίτης εταιρείας. Επικοινωνήστε με την MPEG LA (www.mpegla.com) για αναλυτικές πληροφορίες. Η παρούσα Σύμβαση δεν παρέχει άδεια χρήσης για το πρωτόκολλο MPEG-2, ή τα σχετιζόμενα με αυτό προϊόντα λογισμικού, σε συμφωνία με την άδεια "Patent Portfolio License" της MPEG LA. Ορισμένες χρήσεις της τεχνολογίας κωδικοποίησης ήχου MP3 ενδέχεται να υπόκεινται σε πρόσθετες απαιτήσεις άδειας χρήσης. Για παράδειγμα, σε σχέση με το περιεχόμενο ήχου MP3, η διάθεση του παρόντος προϊόντος δεν παρέχει άδεια χρήσης, ούτε υπονοεί οποιοδήποτε δικαίωμα χρήσης περιεχομένου που δημιουργήθηκε με το παρόν προϊόν σε οποιαδήποτε εμπορική (δηλαδή, που αποσκοπεί σε κέρδος) εκπομπή πραγματικού χρόνου (επίγεια, δορυφορική, καλωδιακή και/ή με άλλο μέσο), εκπομπή/διάθεση μέσω του Διαδικτύου, εταιρικών δικτύων και/ή άλλων δικτύων, ή σε οποιαδήποτε άλλα ηλεκτρονικά συστήματα μετάδοσης περιεχομένου, όπως είναι οι εφαρμογές μετάδοσης ήχου με πληρωμή ή κατά απαίτηση. Για τέτοια χρήση, απαιτείται ανεξάρτητη άδεια χρήσης. Για αναλυτικές πληροφορίες, επισκεφτείτε τη διεύθυνση http://www.mp3licensing.com.

Ε.	Αναφορικά με τα προϊόντα λογισμικού Autodesk Cleaner και Cleaner EZ, για τμήματα του λογισμικού εκχωρείται άδεια χρήσης σύμφωνα με άδεια χρήσης από την Apple Computer, Inc.